- Hindi News
- National
- प्रदूषण से परेशान खाड़ी के ग्रामीणों ने दर्जनों क्रशर कराया बंद, काट दिया मशीन का बेल्ट
प्रदूषण से परेशान खाड़ी के ग्रामीणों ने दर्जनों क्रशर कराया बंद, काट दिया मशीन का बेल्ट
क्रशरोंसे गांव में हो रहे प्रदूषण को लेकर गुरुवार को खाड़ी के सैकड़ों ग्रामीणों ने एकजुट होकर दर्जनों क्रशर को बंद कराते हुए बेल्ट काट दिया। ग्रामीणों का कहना है कि क्रशर से क्षेत्र में बड़े पैमाने पर प्रदूषण फैलाया जा रहा है। इस कारण आम जनों का जीना मुहाल हो गया है। वहीं क्रशर के प्रदूषण से जनजीवन अस्त-व्यस्त हो गया है।
क्रशर के फीता काटने से दर्जनों क्रशर पूरी तरह बंद हो गए हैं। जिन मालिकों के क्रशर के फीते काटे गए हैं उनमें सुरेंद्र यादव, वासुदेव यादव, राजू दास, नरेश जैन, विक्की जैन, मुन्ना मियां, कल्लू मियां, शंकर यादव, दशरथ यादव, सुखदेव ठाकुर, मुकेश यादव, बिट्टू खान, सरवर खान आदि के नाम शामिल हैं। उल्लेखनीय है कि कोडरमा-हजारीबाग की सीमा पर संचालित क्रशरों से फैल रहे प्रदूषण को लेकर 20 जनवरी को खाड़ी के ग्रामीणों ने एक बैठक की थी। इसमें धूल गरदा पर रोक लगाने के लिए कई क्रशर मालिक भी इस बैठक में मौजूद थे। इसमें सभी क्रशर मालिकों के साथ 28 फरवरी तक अपने-अपने क्रशर में वेवरेटर चहारदीवारी के साथ-साथ पानी का छिड़काव करने पर सहमति बनी थी, लेकिन इस निर्णय के आलोक में आज तक कोई कदम क्रशर मालिकों द्वारा नहीं उठाए जाने से आक्रोशित ग्रामीणों ने दर्जनों क्रशर का फीता काट दिया।
ग्रामीण इस बात पर अड़े हैं कि जब तक सभी क्रशरों में निर्णय के आलोक का अनुपालन नहीं किया जाता है तब तक सभी क्रशर बंद रहेंगे। ग्रामीणों का यह भी कहना है कि कई क्रशर खदान अवैध रूप से संचालित हो रहे हैं। कई क्रशर सड़क के किनारे स्थित हैं। मौके पर ब्रह्मदेव यादव, संजय कुमार पासवान, नारायण यादव, कृष्णा कुमार यादव, प्रकाश साव, कैलाश यादव, मनोज रजक, सुरेश साव, देवली देवी, मुनिया देवी, सुनिता देवी, नरेश पासवान, विजय यादव, सुरेश यादव, लीलावती देवी, सावित्री देवी, अनिता देवी, रेखा देवी, सोहवा देवी, गंगिया देवी, मुनिया देवी, बसवा देवी सहित सैकड़ों महिला-पुरुष मौजूद थे।
बंद कराया गया क्रशर।
प्रदूषण से परेशान विरोध करते खाड़ी गांव के ग्रामीण
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva hin_Deva